A：阿嫲點解喺澳門咁耐𠸏？重未返來𠸏？
A: Aamaax dimrgaair hair oumunr gam noih ger? Zungh meih faanj loix ger?
B：佢話要等埋阿太嫲生日，佢先返來吖嗎。
B: Keoiq waah yiu dangr maaix aa taaimaax saangjyath, keoiq sinj faanj loix aaj maa.
A：係咩？
A: Haih mej?
B：係啊。
B: Haih aa.
A：你太嫲幾時生日啊？
A: Neiq taaimaax geirsix saangjyath aa?
B：太嫲今日生日啊。礁！我冇寄咭俾佢啊。遲啲打電話俾佢喇。
B: Taaimaax gamjyath saangjyath aa. Ziur! Ngoq mouq gei kaatj beir keoiq aa. Cixdij daar dinhwaar beir keoiq laaj.
A：打電話得㗎嗱？
A: Daar dinhwaar dakj gaax laax?
B：打電話唔得𡃉咩？長途電話梗係得喇。年年都係噉打電話俾佢𡃉喇。
B: Daar dinhwaar mx dakj gaa mej? Coengxtoux dinhwaar gangrhaih dakj laaj. Ninxninx douj haih gamr daar dinhwaar beir keoiq gaa laaj.
A：哦。咦，噉你太嫲今年幾多歲啊？
A: Oq. Yir, gamr neiq taaimaax gamjninr geir doj seoi aa?
B：太嫲呀？
B: Taaimaax aax?
A：好似好老𡃉嚹喎，係唔係啊？
A: Hourciq hour louq gaa laa wo, haih mx haih aa?
B：唔係好老。係好年長。
B: Mxhaih hour louq. Haih hour ninxzoengr.
A：差唔多啫，係唔係啊？
A: Caaj mx doj zej, haih mx haih aa?
B：幾多歲呢？我諗都差唔多九十𡃉嚹。
B: Geir doj seoi nej? Ngoq namr douj caaj mx doj gaur saph gaa laa.
A：嘩，噉佢身體點啊？
A: Waa, gamr keoiq sanjtair dimr aa?
B：身體啊…身體哩幾年冇咁好喇。太公就都重幾精神，不過睇來都…即係差過前幾年𡃉嚹。但係行路都幾快囖，我太公都。
B: Sanjtair aa … sanjtair nij geir ninx mouq gam hour laaj. Taaigungj zauh douj zungh geir zingjsanx, batjgwo tair laix douj … zikjhaih caaj gwo cinx geir ninx gaa laa. Daanhhaih haangx louh douj geir faai loj, ngoq taaigungj douj.
A：噉都幾好吖。
A: Gamr douj geir hour aaj.
B：係啊。四代同堂嗎，我哋。
B: Haih aa. Sei doih tungxtongx gaaj maa, ngoqdeih.
A：真係犀利。果然係大家族！
A: Zanjhaih saijleih. Gworyinx haih daaih gaajzukh bo!
B：喂，我嗰個 / 今次呢，我太嫲生日呢，噉呢，我美國呢有個阿叔啊，返咗來喎。噉呢，佢就叫我幫佢買套呢，中文嘅Window九五喎。Full version𡃉喎。噉呢，就佢話喺澳門嗰度呢，問過價呢，就一千三百幾蚊啊。噉又佢啊問下香港唔知有冇平呢。噉我問佢係唔係copy啊。噉佢，「梗係唔係copy喇。」要 / 要原裝喎，真係。
B: Wai, ngoq gor go / gamjci nej, ngoq taaimaax saangjyath nej, gamr nej, ngoq Meiqgwok nej yauq go aasukj aa, faanjzor laix wo. Gamr nej, keoiq zauh giu ngoq bongj keoiq maaiq tou nej, zungjmanr ge Window gaur ngq wo. Full version gaa wo. Gamr nej, zauh keoiq waah hair oumunr gor douh nej, manh gwo gaa nej, zauh yatj cinj saamj baak geir manj aa. Gamr yauh keoiq aa manh haaq Hoengjgongr mx zij yauq mouq pengx nej. Gamr ngoq manh keoiq haih mx haih copy aa. Gamr keoiq, " gangrhaih mxhaih copy laaj. " yiu / yiu yvnxzongj wo, zanjhaih.
A：係咩？
A: Haih mej?
B：係啊。
B: Haih aa.
A：你同我講哩啲做乜嘢啫？我都唔識𠸏。嘿，真係吖！
A: Neiq tungx ngoq gongr nij dij zouh matjyeq zej? Ngoq douj mx sikj ger. Hei, zanjhaih aaj!
B：係喇。就係問佢，就係話，我就奇怪點解佢唔喺美國買呢。美國買原裝應該重平嗎！
B: Haih laaj. Zauh haih manh keoiq, zauh haih waah, ngoq zauh keixgwaai dimrgaair keoiq mx hair Meiqgwok maaiq nej. Meiqgwok maaiq yvnxzongj yingjgoij zungh pengx gaaj maa!
A：但係佢話一千三百幾喎。
A: Daanhhaih keoiq waah yatj cinj saamj baak geir wo.
B：澳門。
B: Oumunr.
A：澳門呀？
A: Oumunr aax?
B：噉呢，可能佢美國呢買唔到中文版啊。佢買中文版。所以呢今日返屋企要去幫佢睇睇先得。
B: Gamr nej, hornangx keoiq Meiqgwok nej maaiq mx dour zungjmanxbaanr aa. Keoiq maaiq zungjmanxbaanr. Soryiq nej gamjyath faanj ukjkeir yiu heoi bongj keoiq tairtair sinj dakj.
A：哦。
A: Oq.
A：喂噉你阿嫲呢，係唔係聽日返來啊噉樣？
A: Wai gamr neiq aamaax nej, haih mx haih tingjyath faanj loix aa gamryoengr?
B：五號啊。五號返啊。五號同埋我 / ，同埋嗰個阿叔一齊返。
B: Ngq houh aa. Ngq houh faanj aa. Ngq houh tungxmaaix ngoq / , tungxmaaix gor go aasukj yatjcaix faanj.
A：佢唔使做手術嚹咩？
A: Keoiq mxsair zouh saurseoth laa mej?
B：佢話過幾個月先喎。
B: Keoiq waah gwo geir go yvth sinj wo.
A：即係冇事，係唔係啊？
A: Zikjhaih mouqsih, haih mx haih aa?
B：應該就冇乜事𠸏，不過三嬸就叫佢最好做 / 做手術囖。
B: Yingjgoij zauh mouq matj sih ger, batjgwo saamjsamr zauh giu keoiq zeoihour zouh / zouh saurseoth loj.
A：噉點解要等過幾個月啊？
A: Gamr dimrgaair yiu dangr gwo geir go yvth aa?
B：噉而家暫時都冇乜嘢。可能佢覺得又唔係咁需要。佢自己啫嗎其實都。噉過幾個月，唔會有乜嘢問題啩。都唔係咁 / 啲急性嘅嘢來嘅。
B: Gamr yixgaaj zaamhsix douj mouq matjyeq. Hornangx keoiq gokdakj yauh mxhaih gam seoijyiu. Keoiq zihgeir zej maa keixsath douj. Gamr gwo geir go yvth, mx wuiq yauq matjyeq manhtaix gwaa. Douj mxhaih gam / dij gapjsing ge yeq laix ge.
A：噉又係。不過其實咁老都唔好做手術喇，係唔係啊？
A: Gamr yauh haih. Batjgwo keixsath gam louq douj mxhour zouh saurseoth laaj, haih mx haih aa?
B：但係你諗下喎。我啊，即係有啲噉嘅經驗呢。有啲噉嘅例子呢。即係唔係咁安全囖哩啲嘢。噉，做都冇所謂𠸏而家。其實都唔算係 / 而家嗰種手術成日好多人都做𡃉喇。
B: Daanhhaih neiq namr haaq wo. Ngoq aa, zikjhaih yauq dij gamr ge gingjyimh nej. Yauq dij gamr ge laihzir nej. Zikjhaih mxhaih gam onjcvnx loj nij dij yeq. Gamr, zouh douj mouq sorwaih ger yixgaaj. Keixsath douj mx svn haih / yixgaaj gor zungr saurseoth sengxyath hour doj yanx douj zouh gaa laaj.
A：但係阿媽話呢，開一次刀呢，就會一個人呢，會流好多血𡃉嚹。即係流 / ，會失去好多血囖。
A: Daanhhaih aamaaj waah nej, hoij yatj ci douj nej, zauh wuiq yatj go yanr nej, wuiq laux hour doj hvt gaa laa. Zikjhaih laux / , wuiq satjheoi hour doj hvt loj.
B：噉又點唧？最弊人會製造血嗎。製造幾多啊！
B: Gamr yauh dimr zekj? Zeoi baih yanx wuiq zaizouh hvt gaaj maa. Zaizouh geir doj aa!
A：噉就係會傷元氣囖。
A: Gamr zauh haih wuiq soengj yvnxhei loj.
B：嘿，乜鬼嘢氣吖！噉你捐血噉點啊？
B: Hei, matj gwair yeq hei aaj! Gamr neiq gvnj hvt gamr dimr aa?
A：所以佢都唔贊成捐血𠸏。
A: Soryiq keoiq douj mx zaansingx gvnj hvt ger.
B：點會啊？有啲人捐血越捐越健康𡃉。即係好似你頭髮噉。你一次過剪光晒佢，可能重啲頭髮生出來重靚過以前。幫你換血重好啊。你唔好 / ，等你唔好成日用來用去都係嗰啲血啊。
B: Dimr wuiq aa? Yauq dij yanx gvnj hvt yvth gvnj yvth ginhhongj gaa. Zikjhaih hourciq neiq tauxfaat gamr. Neiq yatjcigwo zinr gwongj saai keoiq, hornangx zungh dij tauxfaat saangj ceotjlaix zungh leng gwo yiqcinx. Bongj neiq wunh hvt zungh hour aa. Neiq mxhour / , dangr neiq mxhour sengxyath yungh laix yungh heoi douj haih gor dij hvt aa.
A：噉都得呀？
A: Gamr douj dakj aax?
B：梗係喇。你嗰啲血用得多啊，嗰啲氧氣啊，二氧化炭啊，始終都清唔晒嗎。雖然即係人呢，新陳代謝呢，有啲，誒，血嘅細胞如果破壞咗呢，都會排出體外𠸏。但係問題就係嗰度都好少。所以呢捐血應該冇問題。但係開刀即係對於你身體嘅，嘅肌肉組織有傷害囖。反而就唔係嗰啲乜嘢血囖。我又唔覺得係血嘅問題。
B: Gangr haih laaj. Neiq gor dij hvt yungh dakj doj aa, gor dij yoengqhei aa, yihyoengqfaataan aa, cirzungj douj cingj mx saai gaaj maa. Seoijyinx zikjhaih yanx nej, sanjcanxdoihzeh nej, yauq dij, eh, hvt ge saibaauj yvxgwor powaaihzor nej, douj wuiq paaix ceotj tairngoih ger. Daanhhaih manhtaix zauh haih gor douh douj hour siur. Soryiq nej gvnj hvt yingjgoij mouq manhtaix. Daanhhaih hoijdouj zikjhaih deoiyvj neiq sanjtair ge, ge geijyukh zourzikj yauq soengjhoih loj. Faanryix zauh mxhaih gor dij matjyeq hvt loj. Ngoq yauh mx gokdakj haih hvt ge manhtaix.
A：喂噉你姑姐呢有冇幫我哋買嗰啲CD啊？
A: Wai gamr neiq gujzej nej yauq mouq bongj ngoqdeih maaiq gor dij CD aa?
B：唔知啊。
B: Mx zij aa.
A：唔知啊？你冇問嘅咩？
A: Mx zij aa? Neiq mouq manh ge mej?
B：問佢做乜嘢啫？催住人呀？
B: Manh keoiq zouh matjyeq zej? Ceoij zvh yanx aax?
A：噉又係。
A: Gamr yauh haih.
B：噉你阿嫲返到來咪知囖。
B: Gamr neiq aamaax faanj dou laix maih zij loj.
A：佢話呢，帶啲蕃薯乾俾我食𡃉喎。
A: Keoiq waah nej, daai dij faanjsvrgonj beir ngoq sikh gaa wo.
B：哦。帶俾我食啫嗎。冇話帶俾你食喎好似。
B: Oq. Daai beir ngoq sikh zej maa. Mouq waah daai beir neiq sikh wo hourciq.
A：帶俾我食啊佢話。佢話好好味啊。
A: Daai beir ngoq sikh aa keoiq waah. Keoiq waah hour hourmeih aa.
B：帶俾 / 哩啲俾你食呀？
B: Daai beir / nij dij beir neiq sikh aax?
A：係啊！
A: Haih aa!
B：好好味呀？
B: Hour hourmeih aax?
A：係啊。
A: Haih aa.
B：你唔係話好好食嘅咩？你講好好味嘅咩？
B: Neiq mxhaih waah hour hoursikh ge mej? Neiq gongr hour hourmeih ge mej?
A：佢話好好味𠸏。好好食同好好味咪一樣。嘿，真係吖！噉呢，你琴晚有冇睇呢，《叱咤樂壇流行榜》啊？
A: Keoiq waah hour hourmeih ger. Hour hoursikh tungx hour hourmeih maih yatjyoengh. Hei, zanjhaih aaj! Gamr nej, neiq kamxmaanq yauq mouq tair nej, 《 cikjcaakj okhtaanx lauxhangxbongr 》 aa?
B：又話唔講𠸏？梗係有睇喇。睇到三點啊！
B: Yauh waah mx gongr ger? Gangrhaih yauq tair laaj. Tair dou saamj dimr aa!
A：睇到三點？
A: Tair dou saamj dimr?
B：係啊。
B: Haih aa.
A：嘩，噉呢邊個攞咗 / 攞咗，誒，男女歌手嘅金、銀、銅獎啊？
A: Waa, gamr nej binj go lorzor / lorzor, eh, naamx neoiq gojsaur ge gamj 、 nganx 、 tungxzoengr aa?
B：銀獎好似係郭富城啊。銅獎係哩個周華健吖嗎。
B: Nganxzoengr hourciq haih gwok fusingx aa. Tungxzoengr haih nij go zauj waaxginh aaj maa.
A：有冇搞錯啊？郭富城攞銀獎？佢得唔得啊？
A: Yauq mouq gaaur co aa? Gwok fusingx lor nganxzoengr? Keoiq dakj mx dakj aa?
B：唓，噉又，噉又睇下你邊個台嘅啫。噉可能商台真係播咗好多郭富城嘅歌呢，係唔係？唓，唔通到黎明咩？又唔好聽。
B: Cej, gamr yauh, gamr yauh tair haaq neiq binj go toix ge zej. Gamr hornangx soengjtoix zanjhaih bozor hour doj gwok fusingx ge goj nej, haih mx haih? Cej, mxtungj dou laix mingx mej? Yauh mx hourtengj.
A：梗係黎明好過郭富城喇。
A: Gangrhaih laix mingx hour gwo gwok fusingx laaj.
B：咁難聽啲歌！
B: Gam naanxtengj dij goj!
A：唓，但係我覺得佢啲歌好聽過郭富城喎。郭富城啲歌冇音冇譜𠸏。冇乜氣𠸏。都唔知唱乜！
A: Cej, daanhhaih ngoq gokdakj keoiq dij goj hourtengj gwo gwok fusingx wo. Gwok fusingx dij goj mouq yamj mouq pour ger. Mouq matj hei ger. Douj mx zij coeng matj!
B：梗係唔係喇，郭富城。唔係。乜嘢冇氣啊，郭富城？郭…
B: Gangrhaih mxhaih laaj, gwok fusingx. Mxhaih. Matjyeq mouq hei aa, gwok fusingx? Gwok …
A：細細聲唱歌，好似蚊滋咁細聲噉。都唔知做乜。
A: Saisaisengj coeng goj, hourciq manjzij gam saisengj gamr. Douj mx zij zouh matj.
B：嘿，你冇聽佢啲碟啫嗎！郭富城唱歌叻咗幾多啊比以前。
B: Hei, neiq mouq tengj keoiq dij dipr zej maa! Gwok fusingx coeng goj lekjzor geir doj aa beir yiqcinx.
A：係咩？
A: Haih mej?
B：係啊。反而黎明冇乜進步囖，我自己覺得。即係客觀來睇就係。
B: Haih aa. Faanryix laix mingx mouq matj zeonbouh loj, ngoq zihgeir gokdakj. Zikjhaih haakgunj laix tair zauh haih.
A：係咩？噉可能佢真係冇乜進步，但係郭富城真係唔掂囖。
A: Haih mej? Gamr hornangx keoiq zanjhaih mouq matj zeonbouh, daanhhaih gwok fusingx zanjhaih mx dimh loj.
B：但係 / 但係你明唔明啊？黎明呢而家變咗係歌就人囖。你睇下郭富城嗰啲「強」啊，嗰啲乜鬼嘢。即係真係難度好高嘅歌來𡃉喎，唱嗰啲歌真係。
B: Daanhhaih / daanhhaih neiq mingx mx mingx aa? Laix mingx nej yixgaaj binzor haih goj zauh yanx loj. Neiq tair haaq gwok fusingx gor dij " koengx " aa, gor dij matj gwair yeq. Zikjhaih zanjhaih naanxdouh hour gouj ge goj laix gaa wo, coeng gor dij goj zanjhaih.
A：係咩？
A: Haih mej?
B：係好高𡃉。
B: Haih hour gouj gaa.
A：但係佢把聲呢，成日都好似好細聲噉。
A: Daanhhaih keoiq baar sengj nej, sengxyath douj hourciq hour saisengj gamr.
B：點會好細聲啊？唱「強」嗰啲，嘩！唱得幾大聲啊！幾勁啊！
B: Dimr wuiq hour saisengj aa? Coeng " koengx " gor dij, waa! Coeng dakj geir daaihsengj aa! Geir gingh aa!
A：係咩？
A: Haih mej?
B：係啊。
B: Haih aa.
A：「強」？有首噉嘅歌咩？
A: " koengx "? Yauq saur gamr ge goj mej?
B：「強人是我…」
B: " koengxyanx sih ngoq … "
A：哦。嗰首。咦好彩冇睇啫。原來個結果噉嘅。
A: Oq. Gor saur. Yir hourcoir mouq tair zej. Yvnxloix go gitgwor gamr ge.
B：女仔咪彭羚囖。跟住關淑怡囖，跟住嗰個李惠敏囖。
B: Neoiqzair maih paangx lingx loj. Ganjzvh gwaanj sukhyix loj, ganjzvh gor go leiq waihmanq loj.
A：不過其實今年關淑怡都唔係好掂啫。
A: Batjgwo keixsath gamjninr gwaanj sukhyix douj mxhaih hour dimh zej.
B：唔係啊。開過演唱會。幾多人睇啊。
B: Mxhaih aa. Hoij gwo yinrcoengwuir. Geir doj yanx tair aa.
A：唓，開過演唱會就好好㗎嗱？
A: Cej, hoij gwo yinrcoengwuir zauh hour hour gaax laax?
B：噉已經好𡃉喇。頂！
B: Gamr yiqgingj hour gaa laaj. Dingr!
A：唓，噉大把女歌星好過佢喇。
A: Cej, gamr daaihbaar neoiq gojsingj hour gwo keoiq laaj.
B：噉有邊個啫？陳慧嫻。係陳慧嫻關淑怡同埋乜嘢啫嗎。同埋彭羚𡃉喇。三個𡃉喇。
B: Gamr yauq binj go zej? Canx waihhaanx. Haih canx waihhaanx gwaanj sukhyix tungxmaaix matjyeq zej maa. Tungxmaaix paangx lingx gaa laaj. Saamj go gaa laaj.
A：鄭秀文囖。
A: Zengh saumanx loj.
B：嘿，鄭秀文啊俾人哋凍結咗咁耐。臨尾哩幾個月先出碟啫嗎。
B: Hei, zengh saumanx aa beir yanxdeih dunggitzor gam noih. Lamxmeij nij geir go yvth sinj ceotj dipr zej maa.
A：哦，但係我覺得呢，陳慧嫻好似今年個勢好似好過關淑怡𡃉喎但係。關淑怡都冇乜新歌。即係都冇乜點樣宣傳𠸏。
A: Oq, daanhhaih ngoq gokdakj nej, canx waihhaanx hourciq gamjninr go sai hourciq hour gwo gwaanj sukhyix gaa wo daanhhaih. Gwaanj sukhyix douj mouq matj sanj goj. Zikjhaih douj mouq matj dimryoengr svnjcvnx ger.
B：係。噉佢係做得宣傳多。
B: Haih. Gamr keoiq haih zouh dakj svnjcvnx doj.
A：係喇。
A: Haih laaj.
B：唔知啊。可能陳慧嫻寸啩。
B: Mx zij aa. Hornangx canx waihhaanx cvn gwaa.
A：可能係喇。
A: Hornangx haih laaj.
B：喂！家吓都十二點半嚹喎。一陣去邊度食飯啊？喂。
B: Wai! Gaajhaaq douj saph yih dimr bun laa wo. Yatjzanh heoi binj douh sikh faanh aa? Wai.
A：是但喇。去食韓國燒烤好唔好吖？
A: Sihdaanh laaj. Heoi sikh honxgwok siujhaauj hour mx hour aaj?
B：韓國燒烤？樓下嗰間？
B: Honxgwok siujhaauj? Lauxhaah gor gaanj?
A：係啊。
A: Haih aa.
B：誒，嗰間嘢雖然唔係好貴，但係呢一人嗌到一碟嘢咋喎。冇乜嘢好食𡃉咋都係。
B: Eh, gor gaanj yeq seoijyinx mxhaih hour gwai, daanhhaih nej yatj yanx aai dour yatj diph yeq zaa wo. Mouq matjyeq hoursikh gaa zaa douj haih.
A：嗯，噉呀？噉第二間囖。有乜嘢好介紹啊？
A: Mh, gamr aax? Gamr daih yih gaanj loj. Yauq matjyeq hour gaaisiuh aa?
B：一係就餐廳𡃉喇，一係就辣嘢𡃉喇。
B: Yatjhaih zauh caanjtengj gaa laaj, yatjhaih zauh laath yeq gaa laaj.
A：有乜嘢辣嘢啊？
A: Yauq matjyeq laath yeq aa?
B：Pepper’𡃉喇。
B: Pepper ’ gaa laaj.
A：哦。咦，嗰間嘢啲嘢麻麻哋我覺得。
A: Oq. Yir, gor gaanj yeq dij yeq maaxmaaxdeir ngoq gokdakj.
B：嗰陣時你好推薦𡃉喎。
B: Gor zanhsix neiq hour teoijzin gaa wo.
A：唔係我推薦𡃉。Susan推薦啫嗎。
A: Mxhaih ngoq teoijzin gaa. Susan teoijzin zej maa.
B：係咩？
B: Haih mej?
A：係啊。
A: Haih aa.
B：噉重有邊度好食呢？
B: Gamr zungh yauq binj douh hoursikh nej?
A：嗯，是但喇。餐廳喇噉樣。但係餐廳又食到厭。都係唔好嚹。
A: Mh, sihdaanh laaj. Caanjtengj laaj gamryoengr. Daanhhaih caanjtengj yauh sikh dou yim. Douj haih mxhour laa.
B：石塘咀有乜嘢好食呢？嘩，但係石塘咀食完䟴返上來，嗰下嘢辛苦。
B: Sekhtongxzeoir yauq matjyeq hoursikh nej? Waa, daanhhaih sekhtongxzeoir sikh yvnx an faanj soengq laix, gor haaq yeq sanjfur.
A：係喇。唔好嚹。唔好嚹，唔好嚹。噉呀？誒，去，去，去。是但喇。去食餐廳喇。冇辦法。去食餐廳。
A: Haih laaj. Mxhour laa. Mxhour laa, mxhour laa. Gamr aax? Eh, heoi, heoi, heoi. Sihdaanh laaj. Heoi sikh caanjtengj laaj. Mouq baanhfaat. Heoi sikh caanjtengj.
B：喂，其實你鍾意食乜嘢唧？
B: Wai, keixsath neiq zungjyi sikh matjyeq zekj?
A：我鍾意食自助餐啊。
A: Ngoq zungjyi sikh zihzohcaanj aa.
B：乜嘢自助餐？泰式自助餐呀？
B: Matjyeq zihzohcaanj? Taaisikj zihzohcaanj aax?
A：梗係喇！喂，不如，啊 / 唔得喎。你一陣兩點半都要殺到返來。
A: Gangrhaih laaj! Wai, batjyvx, aa / mx dakj wo. Neiq yatjzanh loengq dimr bun douj yiu saat dou faanj loix.
B：我都要返來。
B: Ngoq douj yiu faanj loix.
A：係囖喂，噉呢，你 / 你交咗，誒，Telecom嗰份申請表未啊？
A: Haih loj wai, gamr nej, neiq / neiq gaaujzor, eh, Telecom gor fanh sanjcingrbiur meih aa?
B：交咗喇。
B: Gaaujzor laaj.
A：交咗嗱？
A: Gaaujzor laax?
B：係啊。快啲交嚹。聽日截止𡃉嚹。三號啊。
B: Haih aa. Faai dij gaauj laa. Tingjyath zithzir gaa laa. Saamj houh aa.
A：哦，而家揾工呢，真係麻煩，呵？填咁鬼多嘢喎。但係呢又多人申請喎。機會率又細喎真係。
A: Oq, yixgaaj wanr gungj nej, zanjhaih maaxfaanx, hor? Tinx gam gwair doj yeq wo. Daanhhaih nej yauh doj yanx sanjcingr wo. Geijwuihleotr yauh sai wo zanjhaih.
B：唉。咪係囖。咪係囖。又整埋又要過 / ，過，過咁多關。又aptitude test，又written test。跟住又要interview。跟住又要second in，跟住又final in。跟住重有又有workshop噉樣。唉，真係煩到死。
B: Aaiq. Maih haih loj. Maih haih loj. Yauh zingr maaix yauh yiu gwo / , gwo, gwo gam doj gwaanj. Yauh aptitude test, yauh written test. Ganjzvh yauh yiu interview. Ganjzvh yauh yiu second inj, ganjzvh yauh final inj. Ganjzvh zungh yauq yauh yauq workshop gamryoengr. Aaiq, zanjhaih faanx dou seir.
A：係喇。唔知係唔係年年呢啲final year嗰啲學生呢都會噉嘅呢？
A: Haih laaj. Mx zij haih mx haih ninxninx nej dij final year gor dij hokhsaangj nej douj wuiq gamr ge nej?
B：但係我覺得其實大部份人都冇郁囖。係嗰個，其實真係唔係咁多人。我諗真係唔係咁多人即係咁專注落去揾工哩樣嘢啊其實。
B: Daanhhaih ngoq gokdakj keixsath daaihbouhfanh yanx douj mouq yukj loj. Haih gor go, keixsath zanjhaih mxhaih gam doj yanx. Ngoq namr zanjhaih mxhaih gam doj yanx zikjhaih gam zvnjzv lokh heoi wanr gungj nij yoengh yeq aa keixsath.
A：係唔係啊？
A: Haih mx haih aa?
B：即係我…
B: Zikjhaih ngoq …
A：但係我覺得好多人都好似成日揾工噉樣。
A: Daanhhaih ngoq gokdakj hour doj yanx douj hourciq sengxyath wanr gungj gamryoengr.
B：今年係特別多囖，大佬，講真。
B: Gamjninr haih dakhbith doj loj, daaihlour, gongrzanj.
A：係喇。係唔係就係好似今年嘅情況會即係咁犀利呢？定係年年都係噉？我就唔知嚹。
A: Haih laaj. Haih mx haih zauh haih hourciq gamjninr ge cingxfong wuiq zikjhaih gam saijleih nej? Dingh haih ninxninx douj haih gamr? Ngoq zauh mx zij laa.
B：係啊。Centre啲Newsletter都係噉講。
B: Haih aa. Centre dij Newsletter douj haih gamr gongr gaak.
A：係咩？
A: Haih mej?
B：係啊。都話今年係特別多人喺Centre睇嘢嘅。可能真係個，個 / 個市道唔係咁好啊。今朝聽新聞呢，話，誒，東亞銀行呢嗰個財政嗰個經濟嗰個評論員話來𡁵哩一年啊，誒，嗰個失業率啊，最多都係維持返哩個水平咋。或者再 / 再跌𡃉，唔會升。即係，誒，我意思即係唔會增加 / 唔會減少囖，喀。唔會減少個失業率囖。只會同今年差唔多，或者再多啲啊，個失業率。
B: Haih aa. Douj waah gamjninr haih dakhbith doj yanx hair Centre tair yeq ge. Hornangx zanjhaih go, go / go siqdouh mxhaih gam hour aa. Gamjziuj tengj sanjmanr nej, waah, eh, Dungjaa nganxhongx nej gor go coixzing gor go gingjzai gor go pingxleonhyvnx waah laixganr nij yatj ninx aa, eh, gor go satjyiphleotr aa, zeoidoj douj haih waixcix faanj nij go seoirpingx zaa. Waakhzer zoi / zoi dit gaa, mx wuiq singj. Zikjhaih, eh, ngoq yisij zikjhaih mx wuiq zangjgaaj / mx wuiq gaamrsiur loj, haakh. Mx wuiq gaamrsiur go satjyiphleotr loj. Zir wuiq tungx gamjninr caaj mx doj, waakhzer zoi doj dij aa, go satjyiphleotr.
A：我覺得呢，可能 / 點講呢？即係呢，哩啲呢就係啲唔知啊，啲新聞呢成日報導話啲失業率勁啊。點樣勁，點樣勁。哩個循環來𡃉。即係你一邊噉樣講話啊：「失業。好多人失業啊。」噉啲人就驚嚹喎。一驚就更加着緊去揾工喇。即係驚第日冇工做。噉越搞就越犀利。即係搞到而家人心惶惶。
A: Ngoq gokdakj nej, hornangx / dimr gongr nej? Zikjhaih nej, nij dij nej zauh haih dij mx zij aa, dij sanjmanr nej sengxyath boudouh waah dij satjyiphleotr gingh aa. Dimryoengr gingh, dimryoengr gingh. Nij go ceonxwaanx laix gaa. Zikjhaih neiq yatj binj gamryoengr gongr waah aa: " satjyiph. Hour doj yanx satjyiph aa. " gamr dij yanx zauh gengj laa wo. Yatj gengj zauh ganggaaj zoekhganr heoi wanr gungj laaj. Zikjhaih gengj daihyath mouq gungj zouh. Gamr yvth gaaur zauh yvth saijleih. Zikjhaih gaaur dou yixgaaj yanxsamj wongxwongx.
B：噉哩個係。但係問題就係嗰個問題呢，就唔會係因為傳媒報導而真係更加惡化𠸏，我覺得。人心惶惶其實係一件好事啊。對於即係嗰啲人更加努力去揾工，唔好咩？其實係好𡃉喎我覺得。
B: Gamr nij go haih. Daanhhaih manhtaix zauh haih gor go manhtaix nej, zauh mx wuiq haih yanjwaih cvnxmuix boudouh yix zanjhaih ganggaaj okfaa ger, ngoq gokdakj. Yanxsamj wongxwongx keixsath haih yatj ginh hoursih aa. Deoiyvj zikjhaih gor dij yanx ganggaaj nouqlikh heoi wanr gungj, mx hour mej? Keixsath haih hour gaa wo ngoq gokdakj.
A：但係咪變咗一 / 一時之間嗰個需求率增加咗囖。噉變咗嗰個即係嗰個就業嘅機會啊，唔係一時間可以滿足到咁多嗎。噉變咗咪個競爭犀利得滯。噉咪好似…
A: Daanhhaih maih binzor yatj / yatjsix zijgaanj gor go seoijkauxleotr zangjgaajzor loj. Gamr binzor gor go zikjhaih gor go zauhyiph ge geijwuih aa, mxhaih yatj sixgaanj horyiq munqzukj dour gam doj gaaj maa. Gamr binzor maih go gingzangj saijleih dakj zaih. Gamr maih hourciq …
B：唔係。我覺得喺香港呢，嗰個 / 嗰個商業啊、工業嗰個環境呢，同以前唔同咗啊。第一，而家大陸好多嘢都搬上喺大陸做。第二，特別係製造業呢。以前呢，其實吸納最多嘅 / 嘅嘅勞工。根本就係製造業吖嗎。噉而家政府又有嗰啲乜嘢外地勞工啊，係唔係先？噉呢，製造業呢又好多呢搬咗上大陸喎。噉呢，就做成呢製造業根本人手好，好，好即係嘅職位係好少囖。空缺好少囖。而且呢香港嗰啲人呢，根本嗰啲僱主，而家競爭咁大。佢製造出來嘅產品咁咁競爭咁大。噉佢哋係唔係即係afford唔起噉嘅人工去請一個香港嘅工人囖。哩個我覺得係主要原因囖。但係香港嘅工人呢又冇可能接受你一份咁低嘅人工去打哩份工喎。因為點解？香港生活指數咁高。俾你一個月一個工人八千蚊都已經好繃繃緊𡃉嚹。但係你諗下外勞呢。三、四千蚊一個月咋喎，係唔係先？
B: Mxhaih. Ngoq gokdakj hair Hoengjgongr nej, gor go / gor go soengjyiph aa 、 gungjyiph gor go waanxgingr nej, tungx yiqcinx mxtungxzor aa. Daih yatj, yixgaaj daaihlukh hour doj yeq douj bunj soengq hair daaihlukh zouh. Daih yih, dakhbith haih zaizouhyiph nej. Yiqcinx nej, keixsath kapjnaaph zeoi doj ge / ge ge louxgungj. Ganjbunr zauh haih zaizouhyiph aaj maa. Gamr yixgaaj zingfur yauh yauq gor dij matjyeq ngoihdeih louxgungj aa, haih mx haih sinj? Gamr nej, zaizouhyiph nej yauh hour doj nej bunjzor soengq daaihlukh wo. Gamr nej, zauh zouhsingx nej zaizouhyiph ganjbunr yanxsaur hour, hour, hour zikjhaih ge zikjwaih haih hour siur loj. Hungjkvt hour siur loj. Yixcer nej Hoengjgongr gor dij yanx nej, ganjbunr gor dij guzvr, yixgaaj gingzangj gam daaih. Keoiq zaizouh ceotjlaix ge caanrbanr gam gam gingzangj gam daaih. Gamr keoiqdeih haih mx haih zikjhaih afford mx heir gamr ge yanxgungj heoi cengr yatj go Hoengjgongr ge gungjyanx loj. Nij go ngoq gokdakj haih zvryiu yvnxyanj loj. Daanhhaih Hoengjgongr ge gungjyanx nej yauh mouq hornangx zipsauh neiq yatj fanh gam daij ge yanxgungj heoi daar nij fanh gungj wo. Yanjwaih dimrgaair? Hoengjgongr sangjwuth zirsou gam gouj. Beir neiq yatj go yvth yatj go gungjyanx baat cinj manj douj yiqgingj hour maanjmaanjganr gaa laa. Daanhhaih neiq namr haaq ngoihloux nej. Saamj 、 sei cinj manj yatj go yvth zaa wo, haih mx haih sinj?
A：佢哋係唔係唔使洗錢𡃉？
A: Keoiqdeih haih mx haih mxsair sair cinr gaa?
B：佢哋唔會好似我哋咁多洗咁多。但係問題就係佢哋包咗食宿嗰啲嘢嗎。係唔係先？而且佢哋喺度又唔係識得朋友多，又冇乜朋友。平時一係就做嘢，一係就返屋企睇電視，瞓覺𡃉喇，係唔係先？佢哋真係為咗香 / 來香港而做嘢。而為咗做嘢而來香港啊。唔係喺度生活吖嗎。
B: Keoiqdeih mx wuiq hourciq ngoqdeih gam doj sair gam doj. Daanhhaih manhtaix zauh haih keoiqdeih baaujzor sikhsukj gor dij yeq gaaj maa. Haih mx haih sinj? Yixcer keoiqdeih hair douh yauh mxhaih sikj dakj pangxyauq doj, yauh mouq matj pangxyauq. Pingxsix yatjhaih zauh zouh yeq, yatjhaih zauh faanj ukjkeir tair dinhsih, fangaau gaa laaj, haih mx haih sinj? Keoiqdeih zanjhaih waihzor hoengj / laix Hoengjgongr yix zouh yeq. Yix waihzor zouh yeq yix laix Hoengjgongr aa. Mxhaih hair douh sangjwuth aaj maa.
A：佢哋一賺到錢就寄返返去佢自己嘅國家嗰度。根本就大把錢洗。
A: Keoiqdeih yatj zaanh dour cinr zauh gei faanj faanjheoi keoiq zihgeir ge gwokgaaj gor douh. Ganjbunr zauh daaihbaar cinr sair.
B：係囖。哩個係個主要嘅分歧囖。即係主要做成哩個原因囖。係唔係先？同埋講真，而家服務性行業都唔係咁好境啊。因為第一，即係要求嘅質素唔同咗囖而家。嗰啲遊客你估佢懵㗎？求其來到哩度，你乜嘢乜嘢服務人哋都鍾意。梗係唔係喇。而家競爭好大嗎。你一定要provide一個好嘅service。但係一個好嘅service呢，你係要訓練好多嘅人手去，去去提供嗎。噉嗰啲人手冇返咁上下知識水平嘅話，又唔掂嚹喎。噉變咗中下階層嘅人就好難揾工嚹其實都。係唔係先？但係其實講真我…
B: Haih loj. Nij go haih go zvryiu ge fanjkeix loj. Zikjhaih zvryiu zouhsingx nij go yvnxyanj loj. Haih mx haih sinj? Tungxmaaix gongrzanj, yixgaaj fukhmouhsing hongxyiph douj mxhaih gam hourgingr aa. Yanjwaih daih yatj, zikjhaih yiujkaux ge zatjsou mxtungxzor loj yixgaaj. Gor dij yauxhaak neiq gur keoiq mungr gaax? Kauxkeix laix dou nij douh, neiq matjyeq matjyeq fukhmouh yanxdeih douj zungjyi. Gangrhaih mxhaih laaj. Yixgaaj gingzangj hour daaih gaaj maa. Neiq yatjdingh yiu provide yatj go hour ge service. Daanhhaih yatj go hour ge service nej, neiq haih yiu fanlinh hour doj ge yanxsaur heoi, heoi heoi taixgungj gaaj maa. Gamr gor dij yanxsaur mouq faanj gam soenghhaar zisikj seoirpingx ge waar, yauh mx dimh laa wo. Gamr binzor zungjhaah gaaijcangx ge yanx zauh hour naanx wanr gungj laa keixsath douj. Haih mx haih sinj? Daanhhaih keixsath gongrzanj ngoq …
A：係啊，而家勞工處咪成日賣廣告話幫啲中下階層嘅人揾工囖。即係話卌幾歲啊，四十幾歲而家都揾到份工啊，噉樣啊。勞工處幫我哋介紹嗎，噉樣啊。係囖。唉，總之啊哩個我覺得真係，九七年之前啊，香港哩個環境都係麻麻𡃉嚹。
A: Haih aa, yixgaaj Louxgungjcv maih sengxyath maaih gwongrgou waah bongj dij zungjhaah gaaijcangx ge yanx wanr gungj loj. Zikjhaih waah saaj geir seoi aa, sei saph geir seoi yixgaaj douj wanr dour fanh gungj aa, gamryoengr aa. Louxgungjcv bongj ngoqdeih gaaisiuh gaaj maa, gamryoengr aa. Haih loj. Aaiq, zungrzij aa nij go ngoq gokdakj zanjhaih, gaur catj ninx zijcinx aa, Hoengjgongr nij go waanxgingr douj haih maaxmaax gaa laa.
B：基本上未必香港𠸏。而係世界性囖，我覺得哩啲嘢。當你去到一個巔峰嘅時候，就一定要有啲滑落𡃉喇。好難𡃉有時啲嘢。
B: Geijbunrsoengh meihbitj Hoengjgongr ger. Yix haih saigaaising loj, ngoq gokdakj nij dij yeq. Dongj neiq heoi dou yatj go dinjfungj ge sixhauh, zauh yatjdingh yiu yauq dij waathlokh gaa laaj. Hour naanx gaa yauqsix dij yeq.
A：但係你唔覺得哩個香港哩個滑落得特別突然。即係唔係突然𠸏，特別即係 / 點樣講？快囖。
A: Daanhhaih neiq mx gokdakj nij go Hoengjgongr nij go waathlokh dakj dakhbith dathyinx. Zikjhaih mxhaih dathyinx ger, dakhbith zikjhaih / dimryoengr gongr? Faai loj.
B：噉香港係好複雜嘅環境來嗎。
B: Gamr Hoengjgongr haih hour fukjzaaph ge waanxgingr laix gaaj maa.
A：咪係囖。即係好 / 好容易受到外界嘅事物呢刺激囖，我覺得香港個環境係。即係譬如話九七來嚹。噉啲嘢即刻即係變得好快囖個環境。你前幾年都幾好做𡃉啲生意。但係一 / 一接近九七哩兩年即刻啲生意即刻差好多喇。啲人做生意嗰啲。
A: Maih haih loj. Zikjhaih hour / hour yungxyih sauhdou ngoihgaai ge sihmath nej cigikj loj, ngoq gokdakj Hoengjgongr go waanxgingr haih. Zikjhaih peiyvx waah gaur catj laix laa. Gamr dij yeq zikjhaakj zikjhaih bin dakj hour faai loj go waanxgingr. Neiq cinx geir ninx douj geir hourzouh gaa dij saangjyi. Daanhhaih yatj / yatj zipganh gaur catj nij loengq ninx zikjhaakj dij saangjyi zikjhaakj caaj hour doj laaj. Dij yanx zouh saangjyi gor dij.
B：噉梗係 / 梗係喇。好多人都係心理因素𡃉喇有好多嘢都係。
B: Gamr gangrhaih / gangrhaih laaj. Hour doj yanx douj haih samjleiq yanjsou gaa laaj yauq hour doj yeq douj haih.
A：即係哩啲嘢會循環，（）？如果大家嗰個對將來嘅前境係睇好嘅時候啊，即係大家唔會咁容易變佢嘅計劃囖。噉啊，香港啊，就唔會搞到咁乜嘢喇。
A: Zikjhaih nij dij yeq wuiq ceonxwaanx, ( )? Yvxgwor daaihgaaj gor go deoi zoengjloix ge cinxgingr haih tair hour ge sixhauh aa, zikjhaih daaihgaaj mx wuiq gam yungxyih bin keoiq ge gaiwaakh loj. Gamr aa, Hoengjgongr aa, zauh mx wuiq gaaur dou gam matjyeq laaj.
B：但係講真喎，你啊講返轉頭喎，香港真係都唔係話算好差好差喎。即係我覺得相信其實，講真揾唔到工哩啲嘢，都係即係 / 一 / 係 / 點講啊？有一批人揾唔到工囖。其實我覺得有好多人揾工都重係一件好容易嘅事來嘅我覺得。啱唔啱啊？如果我覺得只要你自己係有料嘅，或者你真係認真去揾一份工嘅，我相信揾到係唔難囖。
B: Daanhhaih gongrzanj wo, neiq aa gongr faanj zvntaux wo, Hoengjgongr zanjhaih douj mxhaih waah svn hour caaj hour caaj wo. Zikjhaih ngoq gokdakj soengjseon keixsath, gongrzanj wanr mx dour gungj nij dij yeq, douj haih zikjhaih / yatj / haih / dimr gongr aa? Yauq yatj paij yanx wanr mx dour gungj loj. Keixsath ngoq gokdakj yauq hour doj yanx wanr gungj douj zungh haih yatj ginh hour yungxyih ge sih laix ge ngoq gokdakj. Aamj mx aamj aa? Yvxgwor ngoq gokdakj ziryiu neiq zihgeir haih yauq liur ge, waakhzer neiq zanjhaih yinghzanj heoi wanr yatj fanh gungj ge, ngoq soengjseon wanr dour haih mx naanx loj.
A：同埋要求唔好咁高自己。係囖。
A: Tungxmaaix yiujkaux mxhour gam gouj zihgeir. Haih loj.
B：係囖有好多嘢睇好長遠嗎。你而家人工低啫，但係你到時可能未來嘅發展好好呢。
B: Haih loj yauq hour doj yeq tair hour coengxyvnq gaaj maa. Neiq yixgaaj yanxgungj daij zej, daanhhaih neiq dousix hornangx meihloix ge faatzinr hour hour nej.
A：唉！噉好喇。去食飯嚹。
A: Aaiq! Gamr hour laaj. Heoi sikh faanh laa.
B：好呃。
B: Hour aak.